text: Frísk inniluft og betri vælvera
  Hitapumpa og luftskiftisskipan í eini heildarloysn
text: #000010
text: Frísk inniluft og betri vælvera
text: #000011
text: Hitapumpa og luftskiftisskipan í eini heildarloysn
text: #000012
text: Her eru sjey góð ráð, hvussu tú kanst spara orku í tínum húsum.
text: #000013
text: 1. Skrúva niður fyri shuntinum
text: #000014
text: Tað kann loysa seg at skrúva niður fyri shuntinum í summarhálvuni. Shunturin situr ofta beint omanfyri ketilin og hesin verður brúktur til at blanda framleypshitan og returvatnið. Jú lægri hesin stendur, jú meiri returvatn verður sirkulerað av nýggjum.
text: #000015
text: Hetta hevur við sær at hitin í radiatorinum ikki er eins høgur sum áður, og tí verður hitatapið eisini minni. Hinvegin er neyðugt at skrúva upp aftur fyri shuntinum í vetrarhálvuni, so at húsini halda seg heit teir køldu dagarnar.
text: #000016
text: At skrúva niður fyri shuntinum, tá ið tað er kalt í veðrinum, er eisini ein góður máti at finna fram til, um radiatorarnir eru nóg stórir at skifta hitakeldu frá oljuketli til hitapumpu.
text: #000017
text: 2. Bjálvað heitu rørini har ketilin stendur.
text: #000018
text: Óbjálvaði rør geva størri hitatap enn bjálvaði rør. Hetta merkir at heita vatnið, ið rennur fram til radiatorin ella aftur í ketilin missur orku á vegnum.
text: #000019
text: Tí loysur tað seg at bjálva øll tey sjónligu rørini, og hetta er einfalt at gera.
text: #000020
text: Vanliga verður ein grá skúmbjálving nýtt. Hendan verður smoygd rundan um rørini, og fyllir ikki tað stóra. Tvær aðrar loysnir eru, ein svørt skúmbjálving, ið er nakað tjúkkri enn tann gráa, og síðani steinullsbjálving við aluminiumsfoliu á.
text: #000022
text: 3. Skift brúsuhøvd fyri at spara uppá heita brúksvatnið.
text: #000023
text: Tað er ymiskt hvussu nógv vatn rennur úr einum brúsuhøvdi, men vanliga nýtur eitt brúsuhøvd áleið 12-14 litur av vatni um minuttin. Er húsfólkið í brúsu 20 minuttir um dagin, so gevur hetta íalt 240 litrar. Tað ber tó til at fáa brúsuhøvd, ið nýta minni vatn.
text: #000024
text: At skifta til eitt brúsuhøvd, ið ikki nýtir eins nógv vatn, er ikki tað sama sum at skrúva niður fyri vatninum á blandingsbattaríinum. Skrúvar ein sjálvur niður fyri vatninum, so merkir ein beinanvegin at kraftin á stráluni ikki er eins sterk. Hevur ein hinvegin eitt vatnsparandi brúsuhøvd, so verður kraftin á stráluni varðveitt.
text: #000025
text: Vit hava tvey sløg av vatnsparandi brúsuhøvdum, ið nýta ávíkavist einans 9,5 litur ella 4,8 litur av vatni um minuttin.
text: #000026
text: 4. Skift til eina nýggja sirkulatiónspumpu.
text: #000029
text: Hevur tú eina eldri sirkulatiónspumpu, so kann tað væl loysa seg at skifta hana til eina nýggja.
text: #000030
text: Niðanfyri er leinkja til eina grein, har vit samanbera eina eldri Grundfos sirkulatiónspumpu, við eina nýggja Alpha2 Grundfos pumpu. Har ber eisini til at síggja útrokningar, sum vísa, at ein kann spara heilt nógvar pengar um árið við at skifta eina eldri sirkulatiónspump út við eina nýggja.
text: #000031
text: 5. Fá tær ein blandiventil til heita brúksvatnið.
text: #000032
text: Við einum blandiventili er tað møguligt at blanda kalt og heitt brúksvatn og harvið fáa eitt lægri hitastig á brúksvatninum til kranar og brúsur.
text: #000033
text: Ein blandiventilur kann setast beint omanfyri ketilin og harvið verður alt tað heita vatnið í húsinum blandað til ein lægri hita. Tað ber tó eisini til at hava ein blandingsventil beint við ein vask- ella køkskrana. Tað er oftast her, at ein nýtur óneyðuga nógv av heitum vatn, m.a. til uppvask.
text: #000034
text: Vanliga verður viðmælt, at hitin í ketlinum skal vera millum 75 og 85 gradir. Tað er ikki ráðiligt at skrúva niður fyri ketiltemperaturinum fyri at fáa ein lægri brúksvatnshita, og tí skal ein heldur fáa sær ein blandiventil.
text: #000035
text: Í fleiri eldri húsum eru ventilarnir á radiatorum og gólvhita ikki termostatstýrdir. Við at skifta til termostatar fæst ein javnari hiti og tað verður ikki nýtt óneyðuga nógv orka.
text: #000036
text: Termostatar hava tann fyrimun, at teir regulera seg eftir einum føstum hitastigi, sum tú sjálvur velur. Hetta merkir, at termostaturin letur upp fyri hitanum, tá ið tað kólnar, men letur aftur, tá ið tað gerst heitt.
text: #000037
text: Afturat hesum taka termostatar hædd fyri øðrum hitakeldum. Gerst tað t.d. heitt inni, tí at sólin skínur gjøgnum vindeyga, so vil termostaturin lata aftur fyri hitanum ta løtuna.
text: #000038
text: At skifta termostatar kunnu øll gera. Ert tú í iva um hvat slag av termostati, ið tú hevur, so er best ráðið, at tú tekur eina mynd av ventilinum, so kunnu vit geva tær nærri frágreiðing.
text: #000039
text: Tað ber eisini til at fáa sær elektroniskar termostatar frá Danfoss, ið kunnu spara enn meiri enn vanligir termostatar. Hetta verður gjørt við at termostaturin letur tað vera kaldari í húsinum um náttina og tá ið húsfólkið er úti um dagin.
text: #000040
text: Áðrenn ein er uppi, ella komin frá arbeiði, so er hitalagið aftur har tað skal vera.
text: #000041
text: 7. Fá tær eina orkusparandi frárenning til brúsu
text: #000042
text: Ein góð íløga, sum yvir tíð kann spara nógv, er at endurnýta spillhitan úr frárenningini. Ein stórur partur av tí hita, sum vit nýta til heitt vatn úr brúsuni verður skolaður niður.
text: #000043
text: Tvær loysnir eru at endurnýta hendan hitan, so at ein fær meiri burturúr.
text: #000044
text: Showersave er eitt frárenningsrør, ið kann setast upp undir brúsuni, um hendan er á loftinum, ella um kjallari er niðri undir. Hendan loysnin er ómakaleys og kann lættliga setast upp.
text: #000045
text: Sum eitt alternativ ber eisini til at fáa eina baðirúmsrennu við hitavekslara.
text: #000046
text: Showersave rør, ið verður sett loddrætt upp undir brúsuni.
text: #000047